pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางเพิ่มประสิทธิภาพการรับจ่ายเงินภาครัฐ สู่รัฐบาลไร้เงินสด
วันอังคารที่ 27 มีนาคม 2561
กรมบัญชีกลางเพิ่มประสิทธิภาพการรับจ่ายเงินภาครัฐ สู่รัฐบาลไร้เงินสด
กรมบัญชีกลางจัดทําโครงการเพิ่มประสิทธิภาพการรับจ่ายเงินภาครัฐ โดยให้หน่วยงานราชการรับชําระเงินค่าบริการต่างๆ จากประชาชนผ่านช่องทางอิเล็กทรอนิกส์ เริ่ม 27 มีนาคม 2561 เป็นวันแรก
กรมบัญชีกลางจัดทําโครงการเพิ่มประสิทธิภาพการรับจ่ายเงินภาครัฐ โดยให้หน่วยงานราชการรับชําระเงินค่าบริการต่างๆ จากประชาชนผ่านช่องทางอิเล็กทรอนิกส์ เริ่ม 27 มีนาคม 2561 เป็นวันแรก โดยได้ร่วมมือกับกรมศุลกากรรับชําระภาษีผ่านระบบอิเล็กทรอนิกส์ ซึ่งทําให้ประชาชนที่เดินทางมาชําระเงินได้รับบริการที่สะดวก และรวดเร็วมากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตั้งแต่วันที่ 27 มีนาคม 2561 เป็นต้นไป ประชาชนที่ต้องชําระค่าบริการต่างๆ ให้แก่หน่วยงานราชการทั่วประเทศ จะต้องใช้ e-Money หรือเงินอิเล็กทรอนิกส์ มาจ่ายแทนเงินสดหรือเช็ค ซึ่งกรมบัญชีกลางได้เร่งให้ส่วนราชการติดตั้ง ระบบ internet banking เครื่อง EDC และ QR Code แล้ว และจะติดตั้งให้ครบถ้วนภายในเดือนพฤษภาคม 2561 เพื่อให้ประชาชนได้รับความสะดวกในการใช้บริการมากยิ่งขึ้น สําหรับการชําระเงินผ่านทางอิเล็กทรอนิกส์นั้น ประชาชนสามารถเลือกใช้ได้หลายรูปแบบ ประกอบด้วย การชําระเงินด้วย Bill Payment บัตรเดบิต/บัตรเครดิต และการชําระเงินผ่าน QR Code รวมถึงการใช้บัตรชําระเงินแบบ e-Money ขึ้นอยู่กับความสะดวกของแต่ละท่าน ทั้งนี้ การคิดค่าธรรมเนียมขึ้นอยู่กับเงื่อนไขของธนาคาร
ในวันนี้ถือเป็นวันแรกที่เปิดให้บริการรับชําระภาษีของกรมผ่านทางอิเล็กทรอนิกส์ เพื่อให้ประชาชนได้รับความสะดวก และปลอดภัยกับการไม่ต้องพกเงินสดเป็นจํานวนมากมาจ่ายที่หน่วยงาน รวมทั้งยังช่วยสนับสนุนนโยบายของรัฐบาลที่ต้องการให้สังคมไร้เงินสดเกิดขึ้น
อธิบดีกรมบัญชีกลาง กล่าวในตอนท้ายว่า เพื่อให้การเดินหน้าไปสู่สังคมไร้เงินสดเกิดขึ้นอย่างยั่งยืน จึงขอความร่วมมือจากประชาชน เมื่อมาทําธุรกรรมทางการเงินกับหน่วยงานราชการ ขอให้นําบัตรหรือเครื่องมือใช้ชําระเงินทางอิเล็กทรอนิกส์มาด้วย ทั้งนี้ กรมบัญชีกลางดําเนินโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์ (e-Payment ภาครัฐ) มาใช้กับงานบริการของภาครัฐ ซึ่งถือเป็นจุดเริ่มต้นในการพัฒนาการบริการให้มีประสิทธิภาพ เกิดประโยชน์สูงสุดกับประชาชน พร้อมนําประเทศไทยไปสู่สังคมไร้เงินสดได้ในอนาคต
รัฐบาลไทย-ข่าวทำเนียบรัฐบาล-ขสมก.ปรับเปลี่ยนเวลาให้บริการรถโดยสารประจำทางให้สอดคล้องกับมาตรการคลายล็อก ระยะที่ 2  [กระทรวงคมนาคม]
วันอาทิตย์ที่ 17 พฤษภาคม 2563
ขสมก.ปรับเปลี่ยนเวลาให้บริการรถโดยสารประจําทางให้สอดคล้องกับมาตรการคลายล็อก ระยะที่ 2  [กระทรวงคมนาคม]
ขสมก.ปรับเปลี่ยนเวลาให้บริการรถโดยสารประจําทางให้สอดคล้องกับมาตรการคลายล็อก ระยะที่ 2
องค์การขนส่งมวลชนกรุงเทพ (ขสมก.) ปรับเปลี่ยนเวลาให้บริการรถโดยสารประจําทางทุกประเภท จากเดิมให้บริการ เวลา 05.00 - 21.00 น.(เวลา 21.00 น. คือเวลาที่รถโดยสารกลับถึงอู่จอดรถ) เป็นให้บริการ เวลา 05.00 - 22.00 น.(เวลา 22.00 น. คือเวลาที่รถโดยสารกลับถึงอู่จอดรถ) ตั้งแต่วันที่
17 พฤษภาคม 2563 เป็นต้นไป
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) เมื่อวันที่ 15 พฤษภาคม 2563 เห็นชอบมาตรการคลายล็อกกลุ่มกิจการและกิจกรรมระยะที่ 2 รวมถึงการลดช่วงเวลาเคอร์ฟิวอีก 1 ชั่วโมง จากเดิม 22.00 - 04.00 น. เป็น 23.00 - 04.00 น. และอนุญาตให้เปิดห้างสรรพสินค้า ตั้งแต่เวลา 10.00 - 20.00 น. ตั้งแต่วันที่ 17 พฤษภาคม 2563 เป็นต้นไป ซึ่งเมื่อวันที่ 15 พฤษภาคม 2563 ขสมก.มีผู้ใช้บริการรถโดยสารประจําทาง ประมาณกว่า 500,000 คน คาดว่าเมื่อดําเนินการตามมาตรการคลายล็อกดังกล่าว จะส่งผลทําให้ มีผู้ใช้บริการเพิ่มขึ้น ประมาณ 100,000 คน หรือวันละประมาณ 600,000 คน
ขสมก.จึงจัดแผนเดินรถโดยสาร ในช่วงมาตรการคลายล็อกระยะที่ 2 ดังนี้
1. เพิ่มจํานวนรถออกวิ่ง จากเดิม 90 % (2,705 คัน/วัน) เป็น 95 % (2,855 คัน/วัน) หรือจัดรถออกวิ่งให้สอดคล้องกับความต้องการใช้บริการของประชาชนในแต่ละช่วงเวลา
2. ปรับเวลาการให้บริการเดินรถโดยสาร จากเวลา 05.00 - 21.00 น. (เวลา 21.00 น. คือเวลาที่รถโดยสารกลับถึงอู่จอดรถ) เป็นให้บริการ เวลา 05.00 - 22.00 น.(เวลา 22.00 น. คือเวลาที่รถโดยสารกลับถึงอู่จอดรถ) โดยเพิ่มความถี่ในการปล่อยรถ ช่วงเวลาเร่งด่วนเช้า (05.00 - 08.00 น.) และช่วงเวลาก่อนเคอร์ฟิว (21.00 - 22.00 น.) ให้มีระยะห่างกันไม่เกิน 5 - 10 นาที
3. ปล่อยรถโดยสารคันสุดท้าย ออกจากท่าปลายทางประมาณ 21.00 น. เพื่อให้พนักงานสามารถนํารถกลับเข้าอู่จอดรถได้ทันเวลา 22.00 น. โดยปรับเพิ่มความถี่ในช่วงการปล่อยรถ 3 คันสุดท้าย ให้มีระยะห่างกัน 5 - 10 นาที ซึ่งรถโดยสาร 3 คันสุดท้าย จะติดป้ายข้อความบ่งชี้บริเวณหน้ารถโดยสาร ดังนี้
3.1 เหลือรถ 2 คันสุดท้าย
3.2 เหลือรถ 1 คันสุดท้าย
3.3 รถคันสุดท้าย
ทั้งนี้ ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ได้แก่ การสวมหน้ากากอนามัยทุกครั้งขณะใช้บริการรถโดยสาร  การนั่งหรือยืนตามจุดที่กําหนด (รถโดยสาร 1 คัน อนุญาตให้ผู้ใช้บริการยืนได้ไม่เกิน 10 คน) กรณีผู้ใช้บริการเต็มจะต้องรอใช้บริการรถโดยสารคันถัดไป รวมทั้ง ขอความร่วมมือผู้ใช้บริการ เตรียมตัวกลับบ้านก่อนเวลา 19.00 น. เพื่อลดความแออัดของผู้ใช้บริการบนรถโดยสารในช่วงเวลาก่อนเคอร์ฟิว (21.00 - 22.00 น.) ซึ่งจะทําให้การดําเนินการตามมาตรการเว้นระยะห่างทางสังคมบนรถโดยสาร เป็นไปอย่างมีประสิทธิภาพ
.........................................................................................
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือ แนะนําบริการได้ที่ www.bmta.co.th หรือ ศูนย์ Call Center 1348 ทุกวัน ตั้งแต่เวลา 06.00 - 20.00 น. เป็นต้นไป
รัฐบาลไทย-ข่าวทำเนียบรัฐบาล-รมต.นร. หม่อมหลวง ปนัดดาฯ เป็นประธานในพิธีปฐมนิเทศข้าราชการใหม่ของกระทรวงมหาดไทย ในโครงการฝึกอบรมหลักสูตรการเป็นข้าราชการที่ดี รุ่นที่ 33
วันพฤหัสบดีที่ 8 ธันวาคม 2559
รมต.นร. หม่อมหลวง ปนัดดาฯ เป็นประธานในพิธีปฐมนิเทศข้าราชการใหม่ของกระทรวงมหาดไทย ในโครงการฝึกอบรมหลักสูตรการเป็นข้าราชการที่ดี รุ่นที่ 33
หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ได้ให้การต้อนรับข้าราชการบรรจุใหม่ของกระทรวงมหาดไทย จํานวน 190 คน พร้อมกล่าวบรรยายพิเศษเรื่อง “ความเป็นข้าราชการที่ดี สานต่อพระราชปณิธาน” ในโครงการฝึกอบรมหลักสูตรการเป็นข้าราชการที่ดี  รุ่นที่ 33
วันที่ (7 ธันวาคม 2559) เวลา 13.00 น. ณ พิพิธภัณฑ์และหอสมุดสมเด็จฯ กรมพระยาดํารงราชานุภาพ วังวรดิศ ถ.หลานหลวง กรุงเทพมหานคร หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ได้ให้การต้อนรับข้าราชการบรรจุใหม่ของกระทรวงมหาดไทย จํานวน 190 คนพร้อมกล่าวบรรยายพิเศษเรื่อง “ความเป็นข้าราชการที่ดี สานต่อพระราชปณิธาน” ในโครงการฝึกอบรมหลักสูตรการเป็นข้าราชการที่ดี รุ่นที่ 33 ประจําปีงบประมาณ 2560
โอกาสนี้ รัฐมนตรีประจําสํานักนายกรัฐมนตรี ได้กล่าวว่า แม้พระบาทสมด็จพระปรมินทรมหาภูมิพล อดุลยเดชได้เสด็จสวรรคตสู่สวรรคาลัย แต่พระองค์ยังดํารงสถิตเสถียรอยู่ในดวงใจของคนไทยทั้งแผ่นดิน กล่าวคือ พระราชจริยวัตรอันแสนงดงามและจารึกจดจําที่ทรงเป็นแบบอย่างแก่คนไทยทั้งชาติโดยตลอดรัชสมัย และพระราชปณิธานความรู้-รัก-สามัคคี และความเข้าใจ-เข้าถึง-พัฒนา ซึ่งเป็นพระบรมราโชวาทที่ถือเป็นหัวใจแห่งการดํารงชีวิตที่ยั่งยืน ไม่เพียงแต่เฉพาะข้าราชการเท่านั้น แต่ปวงชนชาวไทยทุกสาขาอาชีพควรช่วยกันดํารงและยึดมั่นเป็นอุดมการณ์ชีวิตเพื่อความร่มเย็นเป็นสุขของครอบครัว องค์กร และประเทศชาติบ้านเมือง
ตอนท้ายของการบรรยายพิเศษฯ รัฐมนตรีประจําสํานักนายกรัฐมนตรีได้กล่าวว่า สิ่งที่ถือเป็นปัจจัยสําคัญในการดํารงรักษาประเทศชาติและระบบราชการให้มีเกียรติมีศักดิ์ศรีตลอดจนมีความมั่นคง คือ“ข้าราชการ” ในฐานะที่เป็นที่พึ่งพาของสังคม เห็นควรเป็นตัวอย่างที่ดีแก่อนุชนรุ่นหลัง ด้วยการมีความเพียร และซื่อตรง เพื่อสร้างความเชื่อมั่นศรัทธาแก่ระบบราชการ ให้เป็นระบบธรรมรัฐของประเทศไทยตลอดไป
***************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโคเปนเฮเกน ได้พูดคุยกับนักศึกษาไทยในเดนมาร์กผ่านระบบทางไกล เพื่อสอบถามทุกข์สุข และให้กำลังใจในช่วงวิกฤต COVID-19 [กระทรวงการต่างประเทศ]
วันพฤหัสบดีที่ 30 เมษายน 2563
สถานเอกอัครราชทูต ณ กรุงโคเปนเฮเกน ได้พูดคุยกับนักศึกษาไทยในเดนมาร์กผ่านระบบทางไกล เพื่อสอบถามทุกข์สุข และให้กําลังใจในช่วงวิกฤต COVID-19 [กระทรวงการต่างประเทศ]
สถานเอกอัครราชทูต ณ กรุงโคเปนเฮเกน ได้พูดคุยกับนักศึกษาไทยในเดนมาร์กผ่านระบบทางไกล เพื่อสอบถามทุกข์สุข และให้กําลังใจในช่วงวิกฤต COVID-19
เมื่อวันที่ 27 เมษายน 2563 เวลา 14.00 น. นายวิชิต ชิตวิมาน เอกอัครราชทูต ณ กรุงโคเปนเฮเกน พร้อมด้วยข้าราชการ สถานเอกอัครราชทูตฯ ได้พูดคุยผ่านระบบทางไกลกับนักศึกษาไทยที่ศึกษาในเมืองตามภาคต่าง ๆ ของเดนมาร์ก จํานวน 13 คน ซึ่งเป็นนักศึกษาระดับปริญญาโทและเอก เพื่อสอบถามทุกข์สุข สภาพความเป็นอยู่ และผลกระทบจากโรคระบาด COVID-19 และมาตรการต่าง ๆ ของทางการเดนมาร์ก รวมทั้งความช่วยเหลือที่ต้องการจากสถานเอกอัครราชทูตฯ ซึ่งทุกคนมีสภาพความเป็นอยู่ที่ยังปกติดี ยังไม่มีอะไรต้องห่วงกังวล และยังมีขวัญกําลังใจดี โดยบางคนยังคงศึกษาผ่านระบบออนไลน์ ซึ่งนักศึกษาส่วนใหญ่เห็นว่า ฝ่ายเดนมาร์กมีมาตรการที่ดี สถานศึกษามีการปรับระบบการเรียนการสอนให้เข้ากับสถานการณ์ได้ดี จะมีข้อห่วงกังวลบ้างเกี่ยวกับการที่ไม่สามารถเข้าไปทําการทดลองในห้อง laboratory ของมหาวิทยาลัยในช่วงที่เดนมาร์กมีมาตรการ lockdown ทําให้กระทบต่อแผนการเรียนและอาจส่งผลให้ต้องขยายเวลาเรียนจบออกไป ซึ่งอาจมีประเด็นอื่น ๆ ตามมา เช่น กรอบระยะเวลาของทุนการศึกษาและสัญญาการเช่าหอพัก เป็นต้น
ในโอกาสดังกล่าว เอกอัครราชทูตฯ ได้ให้กําลังใจนักศึกษา ขอให้ทุกคนรักษาสุขภาพร่างกายให้แข็งแรง พร้อมทั้งย้ําให้ทุกคนปฏิบัติตามคําแนะนําด้านสุขอนามัยและ social distancing ของทางการเดนมาร์กอย่างเคร่งครัด รวมทั้งติดตามข้อมูลข่าวสารต่าง ๆ จากสื่อท้องถิ่นและช่องทางประชาสัมพันธ์ของสถานเอกอัครราชทูตฯ หากมีอุปสรรคปัญหาหรือต้องการความช่วยเหลือ สามารถติดต่อมายังสถานเอกอัครราชทูตฯ ได้ทุกเมื่อ ซึ่งนักศึกษาที่เข้าร่วมการพูดคุยครั้งนี้ได้แสดงความขอบคุณต่อความห่วงใย รวมทั้งขอบคุณสถานเอกอัครราชทูตฯ ที่ได้ประชาสัมพันธ์ข้อมูลเกี่ยวกับพัฒนาการของสถานการณ์การแพร่ระบาดและมาตรการต่าง ๆ ของทางการเป็นภาษาไทยทาง Facebook ของสถานเอกอัครราชทูตฯ ซึ่งเป็นประโยชน์อย่างมาก เข้าใจได้ง่ายและรวดเร็วกว่าการติดตามข่าวภาษาเดนมาร์กจากสื่อท้องถิ่น
รัฐบาลไทย-ข่าวทำเนียบรัฐบาล-อาชีวะเปิดเส้นทางแนะแนวเรียนสายอาชีพ ในงานศิลปหัตถกรรม สพฐ.
วันศุกร์ที่ 5 มกราคม 2561
อาชีวะเปิดเส้นทางแนะแนวเรียนสายอาชีพ ในงานศิลปหัตถกรรม สพฐ.
สํานักงานคณะกรรมการการอาชีวศึกษา (สอศ.) ร่วมงานศิลปหัตถกรรมนักเรียน สพฐ. ภาคกลางและภาคตะวันออก โดยจัดมหกรรม "เปิดโลกกว้างสู่เส้นทางอนาคต" หวังปูแนวทางให้นักเรียนมัธยมศึกษาตัดสินใจศึกษาต่อ
สํานักงานคณะกรรมการการอาชีวศึกษา (สอศ.) ร่วมงานศิลปหัตถกรรมนักเรียน สพฐ. ภาคกลางและภาคตะวันออก โดยจัดมหกรรม "เปิดโลกกว้างสู่เส้นทางอนาคต" หวังปูแนวทางให้นักเรียนมัธยมศึกษาตัดสินใจศึกษาต่อ สร้างทัศนคติที่ดีต่อการศึกษาด้านวิชาชีพและการประกอบอาชีพให้ตรงกับความสามารถและความต้องการของตนเอง
วันนี้ (4 มกราคม2560) ที่มหาวิทยาลัยศรีนครินทรวิโรฒ องครักษ์ จังหวัดนครนายก สํานักงานคณะกรรมการการอาชีวศึกษา (สอศ.) ร่วมกับสํานักงานคณะกรรมการการศึกษาขั้นพื้นฐาน (สพฐ.) จัดงาน “มหกรรมการศึกษา เปิดโลกกว้างสู่เส้นทางอนาคต ปีการศึกษา2560” ในงานศิลปหัตถกรรมนักเรียน ครั้งที่ 67 ภาคกลาง ซึ่งจัดขึ้นระหว่างวันที่ 4-6 มกราคม 2560 โดย ม.ล.ปริยดา ดิศกุล เลขานุการ รมว.ศึกษาธิการ และ ดร.ปิยะบุตร ชลวิจารณ์ ประธานคณะกรรมการการศึกษาขั้นพื้นฐาน (กพฐ.) เข้าร่วม
ในการนี้นายสุเทพ ชิตยวงษ์ เลขาธิการคณะกรรมการการอาชีวศึกษา เปิดเผยถึงการจัดงานมหกรรมการศึกษา เปิดโลกกว้างสู่เส้นทางอนาคต อาชีวศึกษา 4.0ว่าเป็นการแนะแนวการศึกษาด้านวิชาชีพให้กับนักเรียนในระดับมัธยมศึกษาที่เดินทางมาร่วมงานศิลปหัตถกรรมนักเรียน ครั้งที่ 67 ปีการศึกษา 2560 ซึ่งจัดในรูปแบบนิทรรศการเสมือนจริง เปิดเส้นทางอาชีพให้นักเรียนนักศึกษาในพื้นที่ภาคกลางและภาคตะวันออกเข้าชมนิทรรศการ เพื่อจะได้มีแนวทางในการตัดสินใจศึกษาต่อและประกอบอาชีพ สร้างทัศนคติที่ดีต่อการศึกษาด้านวิชาชีพ ตรงกับความสามารถและความต้องการของตนเอง รวมทั้งให้ผู้ปกครองมีทัศนคติต่อการเรียนสายอาชีพ ซึ่งจะช่วยแก้ปัญหาการบริหารจัดการศึกษาสู่ตลาดแรงงานของประเทศ ตลอดจนลดความเหลื่อมล้ําด้านปริมาณและคุณภาพการศึกษา คาดว่าจะมีนักเรียนกลุ่มเป้าหมายเข้าร่วมชมกิจกรรมอย่างน้อยมากกว่าวันละ 2,000 คน
นอกจากนี้ การจัดนิทรรศการดังกล่าวเป็นไปตามนโยบายของรัฐบาล "อาชีวะสร้างชาติThailand4.0" ที่ต้องการส่งเสริมให้นักเรียนได้มีทางเลือกในการเรียนต่อในสายอาชีพ
สําหรับการจัดมหกรรมดังกล่าวในภาคกลาง มีสถานศึกษาอาชีวศึกษาในภาคกลางและภาคตะวันออกนําผลงานเด่น ๆ ของแต่ละแห่งมานําเสนอ โดยจัดแบ่งเป็นโซน เช่น โซนด้านการผลิตกําลังคนอาชีวศึกษากลุ่มอุตสาหกรรมใหม่ (First S-CURVE) และกลุ่มอุตสาหกรรมในอนาคต (New S-CURVE) โซนการจัดอาชีวศึกษาระบบทวิภาคี การต่อยอดอาชีวศึกษากับการพัฒนาระเบียงเศรษฐกิจพิเศษภาคตะวันออก อาทิ วิทยาลัยเทคนิคบ้านค่าย นําความก้าวหน้าการเรียนการสอนอาชีวศึกษาทวิภาคีพาณิชย์นาวี ทางด้านเครื่องกลเรือมาแนะนํา, วิทยาลัยเทคนิคมีนบุรี นําสิ่งประดิษฐ์คนรุ่นใหม่ในการทําความสะอาด แผงโซล่าเซลล์มานําเสนอ, วิทยาลัยเทคนิคนนทบุรี นําเครื่องแกะสลัก 3 มิติมาสาธิตให้ชม เป็นต้น
วิมล มาเทียน,บัลลังก์ โรหิตเสถียร:รายงาน
ธนภัทร จันทร์ห้างหว้า:ถ่ายภาพ
ขอบคุณข้อมูลเพิ่มเติม:เดลินิวส์
รัฐบาลไทย-ข่าวทำเนียบรัฐบาล-สธ.เผยไทยยังไม่พบไข้หวัดนกพร้อมเฝ้าระวังอย่างเข้มข้น
วันศุกร์ที่ 10 สิงหาคม 2561
สธ.เผยไทยยังไม่พบไข้หวัดนกพร้อมเฝ้าระวังอย่างเข้มข้น
กระทรวงสาธารณสุข เผยประเทศไทยไม่พบผู้ป่วยไข้หวัดนกกว่า 10 ปี ยังคงมาตรการเฝ้าระวังอย่างเข้มข้นและต่อเนื่องหลังพบประเทศเพื่อนบ้านทําลายสัตว์ปีกจํานวนมาก แนะนําประชาชนยึดหลัก กินร้อน ช้อนกลาง ล้างมือ และกินอาหารที่ปรุงสุกใหม่
กระทรวงสาธารณสุขเผยประเทศไทยไม่พบผู้ป่วยไข้หวัดนกกว่า 10 ปี ยังคงมาตรการเฝ้าระวังอย่างเข้มข้นและต่อเนื่องหลังพบประเทศเพื่อนบ้านทําลายสัตว์ปีกจํานวนมาก แนะนําประชาชนยึดหลัก กินร้อน ช้อนกลาง ล้างมือ และกินอาหารที่ปรุงสุกใหม่
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวถึงกรณีข่าวประเทศเพื่อนบ้านทําลายสัตว์ปีกจํานวนมาก ว่า ประเทศไทย ไม่พบผู้ป่วยไข้หวัดนกสายพันธุ์H5N1และH5N6มานานกว่า 10 ปี และยังคงมาตรการเฝ้าระวังผู้ที่เดินทางมาจากพื้นที่ที่มีการระบาด นกอพยพ และการเคลื่อนย้ายสัตว์ปีกทั้งบริเวณแนวชายแดนจากประเทศเพื่อนบ้านและภายในประเทศ เช่น ไก่ชน เป็ดไล่ทุ่ง และติดตามเฝ้าระวังสถานการณ์ของโรคอย่างต่อเนื่องได้กําชับให้สํานักงานสาธารณสุขจังหวัดดําเนินการตามมาตรการป้องกันและควบคุมโรคไข้หวัดนกของประเทศไทยอย่างเคร่งครัด รวมทั้งให้ความรู้ประชาชนในการป้องกันโรค ยึดหลักกินร้อน ช้อนกลาง ล้างมือ และรับประทานอาหารที่ปรุงสุกใหม่
นายแพทย์โอภาสกล่าวต่อว่าขอให้ประชาชนอย่าตื่นตระหนกติดตามข่าวสารจากหน่วยงานราชการอย่างใกล้ชิด ไม่รับประทาน นก เป็ด ไก่ ที่ตายผิดปกติ ระมัดระวังการสัมผัสสัตว์ปีกและนกธรรมชาติหมั่นล้างมือบ่อย ๆ ด้วยน้ําและสบู่หากมีอาการคล้ายไข้หวัดใหญ่ คือ มีไข้ ปวดศีรษะ ปวดเมื่อยกล้ามเนื้อ อ่อนเพลีย มีน้ํามูก ไอ และเจ็บคอ ภายในช่วง14วันหลังกลับจากพื้นที่ระบาด หรือสัมผัสกับสัตว์ปีกป่วยตาย ให้รีบไปพบแพทย์พร้อมแจ้งประวัติการเดินทางและประวัติการสัมผัสโรค หากพบสัตว์ปีกป่วย/ตายที่ผิดสังเกต ขอให้แจ้งเจ้าหน้าที่ปศุสัตว์ อาสาสมัครสาธารณสุขประจําหมู่บ้าน (อสม.) ทันที ประชาชนมีข้อสงสัยสอบถามสายด่วนกรมควบคุมโรค โทร.1422
******************************** 10 สิงหาคม2561
รัฐบาลไทย-ข่าวทำเนียบรัฐบาล-สธ.เตือนการรวมกลุ่มในพื้นที่จำกัด การระบายอากาศไม่ดีมีโอกาสติดเชื้อโควิด 19 สูง
วันพุธที่ 27 พฤษภาคม 2563
สธ.เตือนการรวมกลุ่มในพื้นที่จํากัด การระบายอากาศไม่ดีมีโอกาสติดเชื้อโควิด 19 สูง
กระทรวงสาธารณสุข เตือนการอยู่รวมกลุ่มในพื้นที่จํากัด ระบบระบายอากาศแบบปิด และใช้เครื่องปรับอากาศ เช่น ร้านอาหาร รถโดยสารสาธารณะ ทุกคนต้องสวมหน้ากากผ้าหรือหน้ากากอนามัยเว้นระยะห่างให้ได้ 1-2 เมตร ยังคงเฝ้าระวังกลุ่มเดินทางกลับจากต่างประเทศ แล
กระทรวงสาธารณสุข เตือนการอยู่รวมกลุ่มในพื้นที่จํากัด ระบบระบายอากาศแบบปิด และใช้เครื่องปรับอากาศ เช่น ร้านอาหาร รถโดยสารสาธารณะ ทุกคนต้องสวมหน้ากากผ้าหรือหน้ากากอนามัยเว้นระยะห่างให้ได้ 1-2 เมตร ยังคงเฝ้าระวังกลุ่มเดินทางกลับจากต่างประเทศ และค้นหาผู้ป่วยเชิงรุกต่อเนื่อง
วันนี้ (27 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กระทรวงสาธารณสุข เปิดเผยว่า ขณะนี้ตัวเลขผู้ป่วยในประเทศมีค่อนข้างน้อย ผู้ป่วยที่พบจําแนกเป็น 2 กลุ่มใหญ่ ประกอบด้วย กลุ่มแรกเป็นคนไทยที่เดินทางกลับมาจากต่างประเทศแล้วเข้าสู่สถานที่กักตัวเพื่อสังเกตอาการตามที่รัฐกําหนด หากมีอาการจะพบในช่วง 14 วันที่กักตัว ซึ่งจะส่งเข้าระบบการรักษา ส่วนกลุ่มที่สองเป็นกลุ่มผู้สัมผัสผู้ป่วยรายเดิม อย่างไรก็ดี ทางฝ่ายวิชาการมีข้อมูลสนับสนุนทําให้เชื่อว่าในประเทศไทยยังมีผู้ป่วยที่ไม่มีอาการหรือแสดงอาการน้อยหลงเหลืออยู่อีกจํานวนหนึ่ง ทําให้กระทรวงสาธารณสุขยังต้องเฝ้าระวังและค้นหาผู้ป่วยเชิงรุกต่อไป
ขณะเดียวกัน จากผลการศึกษาการแพร่กระจายของเชื้อไวรัสโคโรนา 2019 โดยนักวิจัยชาวจีนจากศูนย์ควบคุมโรค มณฑลหูหนาน พบว่า เชื้อไวรัสโคโรนา 2019 สามารถแพร่กระจายได้ไกลถึง 4.5 เมตรบนรถโดยสารสาธารณะปรับอากาศ ทําให้ผู้โดยสารติดเชื้อได้หลายคนในช่วงเวลาเดียวกัน อีกทั้งงานวิจัยเกี่ยวกับการติดเชื้อในร้านอาหารช่วงแรกของการระบาดในประเทศจีนพบว่า การนั่งรับประทานอาหารในพื้นที่จํากัดที่มีระบบระบายอากาศแบบปิด และใช้เครื่องปรับอากาศที่อากาศไหลเวียนในพื้นที่จํากัด ก่อให้เกิดการติดเชื้อได้เป็นจํานวนมากเช่นกัน เพราะทุกคนต้องถอดหน้ากากขณะรับประทานอาหาร เพิ่มความเสี่ยงในการติดเชื้อมากขึ้นด้วย จึงแสดงให้เห็นว่าในพื้นที่จํากัดที่มีระบบอากาศปิด และใช้เครื่องปรับอากาศ เช่น บนรถโดยสารปรับอากาศ รถโดยสารสาธารณะ ทุกคนต้องสวมหน้ากากผ้าหรือหน้ากากอนามัย เว้นระยะห่างให้ได้ 1-2 เมตร บนโต๊ะอาหารอาจต้องมีฉากกั้นเพื่อป้องกันการฟุ้งกระจายของละอองฝอย จึงเป็นที่มาของคําแนะนําให้ต้องนั่งแยกโต๊ะกันขณะรับประทานอาหารในร้านอาหารที่ระบบถ่ายเทอากาศแบบปิด ที่ใช้เครื่องปรับอากาศ นโยบายการควบคุมโรคของประเทศไทยที่ได้ดําเนินการมาอย่างต่อเนื่องเหมาะสมแล้ว แต่การจะประสบความสําเร็จต่อไปนั้นต้องขึ้นอยู่กับความร่วมมือของประชาชนในการปฏิบัติตามมาตรการที่กําหนดร่วมกัน
****************************** 27 พฤษภาคม2563
รัฐบาลไทย-ข่าวทำเนียบรัฐบาล-พิธีมอบรางวัล ASEAN Eco-School Awards และรางวัล ASEAN Youth Eco-champions Award
วันศุกร์ที่ 11 ตุลาคม 2562
พิธีมอบรางวัล ASEAN Eco-School Awards และรางวัล ASEAN Youth Eco-champions Award
พิธีมอบรางวัล ASEAN Eco-School Awards และรางวัล ASEAN Youth Eco-champions Award
พิธีมอบรางวัล ASEAN Eco-School Awards และรางวัล ASEAN Youth Eco-champions Award
รัฐบาลไทย-ข่าวทำเนียบรัฐบาล-กระทรวงเกษตรฯ สร้างความเชื่อมั่นให้กับกลุ่มเกษตรกรและชาวบ้านที่ได้รับผลกระทบจากการสร้างเขื่อนหัวนาและเขื่อนราษีไศล
วันพุธที่ 21 สิงหาคม 2562
กระทรวงเกษตรฯ สร้างความเชื่อมั่นให้กับกลุ่มเกษตรกรและชาวบ้านที่ได้รับผลกระทบจากการสร้างเขื่อนหัวนาและเขื่อนราษีไศล
กระทรวงเกษตรฯ สร้างความเชื่อมั่นให้กับกลุ่มเกษตรกรและชาวบ้านที่ได้รับผลกระทบจากการสร้างเขื่อนหัวนาและเขื่อนราษีไศล
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ อนุญาตให้กลุ่มชาวบ้านผู้ได้รับผลกระทบจากการสร้างเขื่อนหัวนา จ.ศรีสะเกษ เข้าพบ โดยมีนายมนัส กําเนิดมณี รองอธิบดีกรมชลประทาน เข้าร่วม ณ กระทรวงเกษตรและสหกรณ์ ว่า ได้รับมอบหมายจากรัฐมนตรีว่าการกระทรวงเกษตรและสหกรณ์ ให้เข้ารับฟังปัญหาความเดือนร้อนของกลุ่มชาวบ้านและเกษตรกรที่ได้รับผลกระทบจากการสร้างการสร้างเขื่อนหัวนาและเขื่อนราษีไศล จ.ศรีสะเกษ ซึ่งได้ชี้แจงกับกลุ่มชาวบ้านและเกษตรกรดังกล่าวถึงแนวทางการดําเนินงานในพื้นที่บริเวณโดยรอบว่าจะให้มีการรังวัดพื้นที่ จํานวน 916 แปลงให้แล้วเสร็จภายในเดือนกันยายน 2562 นี้ สําหรับในพื้นที่ที่เหลือกําลังอยู่ระหว่างการสํารวจ ซึ่งจะให้แล้วเสร็จภายในเดือนมีนาคม 2563
นายธนา กล่าวเพิ่มเติมว่า ปัญหาของการรังวัดที่ดินต้องเร่งดําเนินการในช่วงนี้ เนื่องจากกําลังอยู่ในช่วงแล้ง สามารถทําการรังวัดที่ดินได้ หากพ้นช่วงนี้จะไม่สามารถดําเนินการได้เลย จึงได้ประสานงานรับนายนิพนธ์ บุญญามณี รัฐมนตรีช่วยว่าการกระทรวงมหาดไทย ขอให้จัดส่งเจ้าหน้าที่จากกรมที่ดินเพื่อมารังวัดให้เป็นกรณีพิเศษ ซึ่งได้ตอบรับตามคําขอของกระทรวง ทําให้การแก้ไขสําเร็จลุล่วงไปได้
นอกจากนี้ จะเร่งดําเนินการจ่ายเงินชดเชยให้กับชาวบ้านที่ได้รับผลกระทบจากเขื่อนราษีไศล ซึ่งปัจจุบัน ครม. ได้อนุมัติในหลักการแล้ว และอนุมัติงบประมาณ 599 ล้านบาท โดยจะจ่ายเงินชดเชยให้กับผู้ได้รับผลกระทบ 32,000 บาท/ไร่ ซึ่งจะเร่งดําเนินการให้แล้วเสร็จภายในปีงบประมาณ 2563
"เกษตรกรดีใจที่กระทรวงเกษตรฯ ภายใต้การนําของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เข้าใจปัญหาและแก้ไขปัญหาให้อย่างรวดเร็ว จึงขอขอบคุณ และเดินทางกลับอย่างมีความสุข" นายธนา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.เพิ่มดัชนีความสุขบุคลากร ด้วยแผนงานสร้างเสริมสุขภาพทางการเงิน
วันพุธที่ 2 พฤษภาคม 2561
สธ.เพิ่มดัชนีความสุขบุคลากร ด้วยแผนงานสร้างเสริมสุขภาพทางการเงิน
กระทรวงสาธารณสุข จับมือสถาบันการเงิน เพิ่มดัชนีความสุขมิติสุขภาพเงินดีให้บุคลากรทั่วประเทศ ด้วยแผนงานสร้างเสริมสุขภาพทางการเงิน 5 โครงการใหญ่  ช่วยบุคลากรประหยัดค่าใช้จ่ายรวม 2,123 ล้านบาท/ปี
สธ.เพิ่มดัชนีความสุขบุคลากร ด้วยแผนงานสร้างเสริมสุขภาพทางการเงิน
กระทรวงสาธารณสุข จับมือสถาบันการเงิน เพิ่มดัชนีความสุขมิติสุขภาพเงินดีให้บุคลากรทั่วประเทศ ด้วยแผนงานสร้างเสริมสุขภาพทางการเงิน5 โครงการใหญ่ช่วยบุคลากรประหยัดค่าใช้จ่ายรวม 2,123ล้านบาท/ปี
แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข กล่าวว่ากระทรวงสาธารณสุขได้ดําเนินการประเมินดัชนีความสุขของคนทํางาน(Happinometer)ของบุคลากรกระทรวงสาธารณสุขรายบุคคล เพื่อประเมินความสุขของคนทํางาน มาใช้ในการพัฒนาองค์กรโดยสํารวจจากบุคลากร298,793คนจากทั้งหมด421,342คน ใน 9 มิติได้แก่ด้านสุขภาพดี ผ่อนคลายดีน้ําใจดี จิตวิญญาณดีครอบครัวดีสังคมดี ใฝ่รู้ดี สุขภาพเงินดีและการงานดี
โดยในส่วนมิติสุขภาพเงินดี ได้ค่าคะแนนเพียงร้อยละ 50.7ค่อนข้างต่ํากว่าค่าคะแนนความสุขในมิติอื่นๆ ปัจจัยที่ทําให้ค่าความสุขน้อยจากภาระหนี้สินจึงได้จัดทําแบบสํารวจสุขภาพทางการเงิน (Happy Money)บุคลากร97,567 คนพบว่าร้อยละ 55.5 เป็นหนี้สหกรณ์ รองลงมาร้อยละ 22.2 เป็นหนี้บัตรเครดิต นอกระบบ สถาบันการเงินและร้อยละ 21.5 หนี้กู้ซื้อบ้านดังนั้นเพื่อสร้างขวัญกําลังใจต่อการปฏิบัติงานของบุคลากรตามเป้าหมาย “ประชาชนสุขภาพดีเจ้าหน้าที่มีความสุข ระบบสุขภาพยั่งยืน” การดูแลความเป็นอยู่ และแก้ไขปัญหาภาระหนี้สินจะช่วยส่งผลให้เกิดประสิทธิภาพการปฏิบัติงาน จึงได้จัดทํา“แผนสร้างเสริมสุขภาพทางการเงิน(Happy Money Program)”ประกอบด้วย 5 โครงการสําคัญ ดังนี้1.ความมั่นคงด้านที่อยู่อาศัยของบุคลากรกระทรวงสาธารณสุข :Happy Homeเพื่อRefinanceและ ซื้อบ้านแก้ไขปัญหาหนี้สินด้านที่อยู่อาศัย บริหารจัดการชําระหนี้สินของตนเองได้อย่างเหมาะสม ตามความสามารถที่แท้จริง
2.คลินิกสุขภาพทางการเงิน :Happy Money Clinicเพื่อปรับโครงสร้างสถานะการเงินปรับเปลี่ยนพฤติกรรมการใช้จ่าย สามารถบริหารจัดการชําระหนี้สินของตนเองได้อย่างเหมาะสมตามความสามารถที่แท้จริง ควบคู่กับการเสริมสร้างวินัยทางการเงิน3.การส่งเสริมการออม :Happy Savingเพื่อสร้างทัศนคติที่ดีทางการออม ให้มีเป้าหมายทางการเงิน วางแผนออมเงิน และจัดสรรเงินออม4.การประนอมหนี้สิน :Happy Redeemingการประนอมหนี้สินจากสถาบันการเงินทําให้ลูกหนี้หลุดพ้นจากการล้มละลาย5.สวัสดิการอื่นๆ :Happy Welfaresได้แก่Happy Communicationโครงการประกันภัยรถ
คาดว่า บุคลากรกระทรวงสาธารณสุข สามารถประหยัดค่าใช้จ่ายรวม 2,123ล้านบาท/ปีคือ ลดค่าใช้จ่ายหนี้สินซื้อบ้านและบ้านหลังใหม่ 687ล้านบาท/ปีลดค่าใช้จ่ายในการประนอมหนี้สิน1,123ล้านบาท/ปีลดค่าใช้จ่ายประกันรถยนต์ 120 ล้านบาท/ปีลดค่าใช้จ่ายด้านการสื่อสาร 192 ล้านบาท/ปี
******************** 2พฤษภาคม 2561
รัฐบาลไทย-ข่าวทำเนียบรัฐบาล-“ปลัดกระทรวงยุติธรรม” รับเรื่องร้องเรียนกรณีขอให้ตรวจสอบการดำเนินการขอรื้อฟื้นคดีครูจอมทรัพย์
วันอังคารที่ 21 พฤศจิกายน 2560
“ปลัดกระทรวงยุติธรรม” รับเรื่องร้องเรียนกรณีขอให้ตรวจสอบการดําเนินการขอรื้อฟื้นคดีครูจอมทรัพย์
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับเรื่องจากนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม
ในวันอังคารที่ ๒๑ พฤศจิกายน 2560 เวลา 09.00 น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
รับเรื่องจากนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม
เพื่อขอให้กระทรวงยุติธรรมดําเนินการตรวจสอบ
คดีนางจอมทรัพย์ แสนเมืองโคตร อดีตข้าราชการครูจังหวัดสกลนคร
ที่ขอรื้อฟื้นคดีขับรถโดยประมาทเป็นเหตุให้ผู้อื่นเสียชีวิตเมื่อปี พ.ศ. 2548
เนื่องจากเห็นว่าคดีดังกล่าวมีการกระทําความผิดเป็นขบวนการ
ทั้งเรื่องการรับจ้างติดคุกแทนและการรื้อฟื้นคดี
รวมทั้งการดําเนินการช่วยเหลือและตรวจสอบข้อเท็จจริง
ในกรณีที่พยานในคดีนี้ระบุว่าเจ้าหน้าที่กระทําการปลอมแปลงเอกสารอันเป็นเท็จ
ซึ่งถือเป็นการก่อให้เกิดความเสียหายต่อกระบวนการยุติธรรมอย่างร้ายแรง
โอกาสนี้ ปลัดกระทรวงยุติธรรม กล่าวว่า ขณะนี้ได้แต่งตั้งคณะกรรมการ
เพื่อดําเนินการตรวจสอบเรื่องดังกล่าวตามข้อเท็จจริงภายในกรอบระยะเวลาการดําเนินการ 30 วัน
พร้อมทั้งกล่าวถึงการปรับระบบการรับเรื่องร้องทุกข์ของกระทรวงยุติธรรม
โดยมีศูนย์บริการร่วมกระทรวงยุติธรรมเป็นศูนย์กลางกระจายข้อมูล
ไปยังหน่วยงานในสังกัดกระทรวงยุติธรรม
เช่น หากเป็นการรื้อฟื้นคดีด้านกฎหมายจะมีกรมคุ้มครองสิทธิและเสรีภาพรับผิดชอบ
หากเป็นเรื่องการกล่าวหาเจ้าหน้าที่จะมีกองการเจ้าหน้าที่รับผิดชอบ
หรือในส่วนของการดําเนินการในคดีต่าง ๆ จะมีกรมสอบสวนคดีพิเศษรับผิดชอบ
ดังนั้น การตรวจสอบข้อเท็จจริงของกระทรวงยุติธรรมจะมีกลไกหลายส่วนเข้ามาเกี่ยวข้อง
โดยมีเป้าหมายเดียวกันเพื่อทําให้การดูแลและช่วยเหลือประชาชนทุกฝ่ายที่ได้รับความเดือดร้อน
ดําเนินไปด้วยความเป็นธรรมและเท่าเทียม